You may like
La un an de la semnarea Declarației Politice Comune de Parteneriat Strategic, România și Bulgaria remarcă progresele concrete în domenii cheie ale conectivității, precum transporturi și energie
Sebastian Burduja a discutat cu ambasadorul Emiratelor Arabe Unite despre evoluția proiectelor comune în domeniul energiei
Marcel Ciolacu, discuții cu omologul grec Kyriakos Mitsotakis: România și Grecia au o legătură specială și pot juca împreună un rol cheie la nivel regional
UE caută soluții pentru sprijinirea producătorilor de panouri solare, dar exclude interzicerea importurilor de astfel de produse din China
Maia Sandu, întrevedere cu Nicolae Ciucă: Autoritățile de la Chișinău contează mult pe expertiza și contribuția României în procesul de integrare europeană
Published
6 mins agoon
March 18, 2024By
Teodora IonPublished
4 hours agoon
March 18, 2024Consiliul Uniunii Europene a adoptat luni regulamentul de instituire a unui cadru pentru asigurarea unei aprovizionări sigure și durabile cu materii prime critice, mai bine cunoscut sub denumirea "Regulamentul privind materiile prime critice", aceasta fiind ultima etapă a procesului decizional, informează un comunicat remis CaleaEuropeană.ro.
Regulamentul privind materiile prime critice introduce termene clare pentru procedurile de obținere a autorizațiilor pentru proiectele UE de extracție, permite Comisiei și statelor membre să recunoască un proiect ca fiind strategic, impune evaluări ale riscurilor din lanțul de aprovizionare, impune statelor membre să aibă planuri naționale de explorare și asigură accesul UE la materii prime critice și strategice prin intermediul unor criterii de referință ambițioase privind extracția, prelucrarea, reciclarea și diversificarea surselor de import.
"Prin Regulamentul privind materiile prime critice, dorim să transformăm slăbiciunea cauzată de dependențele noastre în autonomie strategică și într-o oportunitate pentru economia noastră. Acest act legislativ va stimula sectorul nostru minier, ne va consolida capacitățile de reciclare și prelucrare, va crea locuri de muncă locale de bună calitate și va asigura un nivel de pregătire corespunzător al industriei noastre pentru tranziția digitală și cea verde", a declarat Jo Brouns, ministrul flamand al economiei, inovării, muncii, economiei sociale și agriculturii.
Asigurarea accesului la materii prime critice
Textul final adoptat identifică două liste de materiale (34 critice și 17 strategice) care sunt esențiale pentru tranziția verde și cea digitală, precum și pentru industria de apărare și industria spațială. Regulamentul privind materiile prime critice stabilește trei criterii de referință pentru consumul anual de materii prime al UE: 10 % din extracția locală; 40 % pentru a fi prelucrate în UE și 25 % pentru a proveni din materiale reciclate.
Pentru a facilita dezvoltarea proiectelor strategice, statele membre vor crea puncte unice de contact la nivelul administrativ relevant și în etapa corespunzătoare a lanțului valoric al materiilor prime critice.
Proiectele de extracție vor primi autorizațiile în cel mult 27 luni, iar proiectele de reciclare și prelucrare ar trebui să primească autorizațiile în termen de 15 luni, cu excepții limitate menite să asigure o colaborare semnificativă cu comunitățile locale afectate de proiecte și o evaluare adecvată a impactului asupra mediului în cazuri complexe.
Marile întreprinderi producătoare de tehnologii strategice (și anume producătorii de baterii, hidrogen sau de energie din surse regenerabile) vor efectua o evaluare a riscurilor lanțurilor lor de aprovizionare pentru a identifica vulnerabilitățile.
Etapele următoare
În urma aprobării de către Consiliu a poziției Parlamentului European, actul legislativ este adoptat.
După semnarea de către președinta Parlamentului European și președintele Consiliului, regulamentul se va publica în Jurnalul Oficial al Uniunii Europene și va intra în vigoare în a douăzecea zi de la data publicării.
Context
Regulamentul privind materiile prime critice, împreună cu Regulamentul privind industria "zero net" și cu reforma organizării pieței energiei electrice, reprezintă una dintre inițiativele legislative emblematice din cadrul Planului industrial al Pactului verde, prezentat de comisarul Thierry Breton pe 1 februarie 2023. Consiliul a adoptat mandatul de negociere pe 30 iunie, iar cei doi colegiuitori au ajuns la un acord provizoriu pe 13 noiembrie 2023.
Acord pentru crearea Spațiului European al Datelor privind Sănătatea: Țările UE ar urma să înființeze servicii naționale de acces la datele de sănătate pe baza platformei MyHealth@EU
Published
3 days agoon
March 15, 2024Negociatorii Parlamentului European și ai Consiliului au convenit asupra creării unui Spațiu European al Datelor privind Sănătatea pentru a facilita accesul la datele personale de sănătate și pentru a stimula schimbul securizat de date în interes public, informează un comunicat.
Acordul politic provizoriu privind un Spațiu European al Datelor privind Sănătatea (European Health Data Space – EHDS), la care au ajuns la începutul zilei de vineri Parlamentul și Președinția belgiană a Consiliului, subliniază că pacienții vor putea avea acces electronic la datele lor personale de sănătate în diferitele sisteme de sănătate din UE. De asemenea, proiectul de lege le oferă profesioniștilor din domeniul sănătății acces la datele pacienților lor, pe baza strict a ceea ce este necesar pentru un anumit tratament, iar pacienții vor putea, de asemenea, să își descarce gratuit dosarul de sănătate.
Dosarele electronice de sănătate (DES) ar urma să includă fișele rezumative ale pacienților, rețetele electronice, imagistica medicală și rezultatele de laborator (așa-numita utilizare primară).
Fiecare țară ar urma să înființeze servicii naționale de acces la datele de sănătate pe baza platformei MyHealth@EU. De asemenea, legea ar urma să creeze un format european de schimb de dosare electronice de sănătate și să contureze norme privind calitatea datelor, securitatea și interoperabilitatea sistemelor DSE, care vor fi monitorizate de autoritățile naționale de supraveghere a pieței.
Schimbul de date pentru binele comun, cu măsuri de protecție
EHDS ar permite schimbul de date anonime sau pseudonime privind sănătatea, inclusiv dosare medicale, studii clinice, agenți patogeni, cereri de rambursare și rambursări, date genetice, informații din registrele de sănătate publică, date privind starea de bine și informații privind resursele, cheltuielile și finanțarea asistenței medicale, în scopuri de interes public (așa-numita utilizare secundară). Aceste motive ar include scopuri de cercetare, inovare, elaborare de politici, educație și siguranță a pacienților.
Împărtășirea datelor în scopuri publicitare sau de evaluare a cererilor de asigurare va fi interzisă. În timpul negocierilor, deputații europeni s-au asigurat că utilizarea secundară nu va fi permisă în ceea ce privește deciziile privind piețele muncii (inclusiv ofertele de locuri de muncă), condițiile de creditare și alte tipuri de discriminare sau profilare.
Garanții mai puternice pentru datele sensibile
Legea asigură că pacienții vor avea un cuvânt de spus în ceea ce privește modul în care datele lor sunt folosite și accesate. Aceștia trebuie să fie informați de fiecare dată când datele lor sunt accesate și vor avea dreptul de a solicita sau de a corecta datele incorecte. De asemenea, pacienții vor putea să se opună ca profesioniștii din domeniul sănătății să le acceseze datele pentru utilizare primară, cu excepția cazului în care acest lucru este necesar pentru protejarea intereselor vitale ale persoanei vizate sau ale unei alte persoane. Deputații europeni au asigurat dreptul pacienților de a se opune utilizării secundare, cu anumite excepții în scopuri de interes public, de elaborare a politicilor sau de statistică, precum și protecția drepturilor de proprietate intelectuală și a secretelor comerciale atunci când datele relevante sunt partajate pentru utilizare secundară.
Autoritățile naționale de protecție a datelor vor monitoriza aplicarea drepturilor de acces la datele de sănătate și vor fi împuternicite să aplice amenzi în caz de nerespectare a acestora.
Acordul provizoriu mai trebuie să fie adoptat în mod oficial de ambele instituții înainte de a putea intra în vigoare.
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- Cristian Bușoi6 days ago
- NATO6 days ago
- EDITORIALE6 days ago
- EUROPARLAMENTARI ROMÂNI4 days ago
- NATO1 week ago